สังคมข่าวหุ้นเล็กเซียวหงส์
หนังสือพิมพ์รายวันข่าวหุ้นธุรกิจ กระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันพฤหัสบดีที่ 27 สิงหาคม พ.ศ. 2558 ดัชนีหุ้นไทยปิดตลาด 1,320.08 จุด ติดลบ 3.80 จุด มูลค่าการซื้อขาย 45,888 ล้านบาท สถาบันในประเทศซื้อสุทธิ 5,421 ล้านบาท นักลงทุนต่างประเทศขายสุทธิ 4,443 ล้านบาท ต้องจับตาแนวรับ 1,320 จุด หากรักษาฐานที่มั่นไม่ได้ กรอบแนวรับถัดไปอยู่ที่ 1,300 จุด
27 ส.ค. 2558

หนังสือพิมพ์รายวันข่าวหุ้นธุรกิจ กระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันพฤหัสบดีที่ 27 สิงหาคม พ.ศ. 2558 ดัชนีหุ้นไทยปิดตลาด 1,320.08 จุด ติดลบ 3.80 จุด มูลค่าการซื้อขาย 45,888 ล้านบาท สถาบันในประเทศซื้อสุทธิ 5,421 ล้านบาท นักลงทุนต่างประเทศขายสุทธิ 4,443 ล้านบาท ต้องจับตาแนวรับ 1,320 จุด หากรักษาฐานที่มั่นไม่ได้ กรอบแนวรับถัดไปอยู่ที่ 1,300 จุด
****หุ้น AQ (เดิมชื่อKMC) ราคารูดติดฟลอร์ หลังศาลฎีกามีคำสั่งให้ KMC เป็นหนึ่งใน 3 จำเลยคดีทุจริตปล่อยสินเชื่อของธนาคารกรุงไทย ต้องร่วมกันคืนเงินให้ธนาคารกรุงไทย (KTB) จำนวน 10,000 ล้านบาท ตามข้อเท็จจริง KMC เปลี่ยนแปลงโครงสร้างผู้ถือหุ้นและเปลี่ยนชื่อมาเป็น  AQแล้ว แต่ต้องพิสูจน์กันอีกยาวเลยว่า “ต้องชดใช้เงินตามความผิดของ KMC หรือไม่…”คำตอบเป็นอย่างไรไม่รู้..!? นักลงทุนขอแห่ขายทิ้งลดความเสี่ยงไปก่อน แต่ที่แน่ๆเรื่องนี้ไม่จบง่ายๆ อย่างแน่นอน..!!!
****หุ้น CPF ดี๊ด๊าเด้งขึ้นทันที หลังบริษัทเตรียมใช้เงิน 10,000 ล้านบาท ซื้อหุ้นคืน 5.17%เพื่อรักษาเสถียรภาพราคาหุ้นที่ตกต่ำลงมามากเกินเหตุ ทั้งที่ว่าไปแล้วอัตราผลตอบแทนจากเงินปันผลเฉลี่ย 4.29%จึงเป็นหนึ่งในหุ้นที่มีปัจจัยพื้นฐานมั่นคงมากเลยทีเดียว ว่ากันว่าราคาพื้นฐานอยู่ที่ระดับ 25 บาท
****หุ้นรับเหมาก่อสร้าง ITD-STEC-UNIQ วิ่งขานรับรัฐบาลเดินหน้าโครงการเมกะโปรเจ็กต์เต็มพิกัด โดยเฉพาะโครงการรถไฟความเร็วสูง ที่ “บิ๊กตู่” ประยุทธ์ จันทร์โอชา นายกรัฐมนตรีและหัวหน้าคสช.ถึงขั้นประกาศเปรี๊ยงว่า “หากรถไฟความเร็วสูงไม่เกิดต้องมีครม.ประยุทธ์  4” อย่างแน่นอน…โอ้ว “เล็กเซียวหงส์” อยากบอก “บิ๊กตู่” จังเลยว่า “ปรับครม.” รอเลยครับ..555
****หุ้นน้องใหม่ ATP30 วันนี้เข้าเทรดวันแรก เชื่อว่าราคามีโอกาสวิ่งไปถึง 1.50-2.00 บาท จากราคาไอพีโอ 0.95 บาท แม้ว่าตลาดหุ้นไทยช่วงนี้จะมีอาการ “ผีเข้าผีออก” แบบนี้…แต่เชื่อว่าATP30 ด้วยปัจจัยพื้นฐานดีเพียงพอที่จะทำให้ราคายืนเหนือจองได้อย่างแน่นอน
****ปิดท้ายกันเช่นเคยกับ “ข่าวหุ้นออนทีวี-วิทยุ” เริ่มตั้งแต่เช้า  08.40-09.00 น. พบกันสดๆ กับ “Morning Star : หุ้นดาวเด่น” ที่จะมาอัพเดตตลาดหุ้นทั่วโลก เพื่อมองแนวโน้มตลาดหุ้นไทย โดยวิษณุ โชลิตกุล หัวหน้ากองบรรณาธิการข่าวหุ้นธุรกิจ และก่อนเปิดตลาดบ่าย 13.30-14.00 น. กลับมาพบกับรายการ “ข่าวหุ้น เจาะตลาด” ช่วงวันจันทร์-ศุกร์ ทางสถานีโทรทัศน์ดิจิตอลสปริงนิวส์ (ช่อง 19) และช่วงเปิดตลาดเช้า 10.00-11.00 น. พบกับ“Business Insight”โดยทีมงานข่าวหุ้นธุรกิจและจีจีนิวส์ ทางสถานีวิทยุ FM 97.0 MHz การันตีข้อมูลข่าวสารแน่นเหมือนเดิม เพราะ “ทุกคำถามเรื่องหุ้น” หาคำตอบได้ที่ “ข่าวหุ้นธุรกิจ” เท่านั้น..!!